Publication: Magyar Közlöny
Issue: MK-2008-46 (Year: 2008, Number: 46)
Era: 2004-2010
Section: 1992. évi XXXVIII. törvény (a továbbiakban: Áht.)
Paragraph Index: 247

(12) Amennyiben a támogatási igény benyújtását vagy elnyerését követõen az igényléssel érintett intézményt a Kt. 121. §-a (1) bekezdésének 15. pontjában foglaltak értelmében a fenntartó átszervezi, vagy fenntartóváltás következik be, a pályázó ezt a tényt az átszervezésrõl vagy a fenntartóváltásról szóló fenntartói döntés meghozatalától számított nyolc napon belül az oktatási és kulturális miniszternek jelzi. A tájékoztatással egyidejûleg jelezni kell azt is, hogy az elnyert, illetve megpályázott támogatási összeg felhasználását az intézményátszervezésre, illetve fenntartóváltásra tekintettel hogyan tervezi megvalósítani a pályázó. Jogutód nélküli megszûnés esetén a pályázati összegnek a megszûnést megelõzõen fel nem használt részérõl a pályázó köteles lemondani. Minden egyéb esetben kizárólag a pályázati célra, a pályázattal érintett intézmény jogutód intézményében kell felhasználni a támogatást. Fenntartóváltás esetében, amennyiben a jövõben önkormányzati társulás tartja fenn az intézményt, a megállapodásban megnevezett gesztor önkormányzat használhatja fel azt a támogatást, amelyre korábban az intézmény elõzõ fenntartója lett volna jogosult, feltéve, ha az igénylés feltételei ezen új intézmény esetében is fennállnak. Átszervezés és fenntartóváltás esetében a jogutód és a jogelõd intézmény fenntartói közösen számolnak el a támogatás felhasználásáról.

Source: https://magyarkozlony.hu/hivatalos-lapok/4966e36c6e6a5fff8c82b9783f1beeea38a4a27d/dokumentumok/03735e59654fe8e04c3f28c794aad387ea89ad5e/letoltes